
 hvad går pengene fra fisketegn til - fiskepleje? 

indtægterne fra salg af fisketegn går til fiskepleje gennem udsætninger, restaurering og lignende af vandløb og søer samt foranstaltninger og forskning, der i øvrigt har betydning for reproduktion, vækst m.v. af fiskebestandene. midlerne er på den måde til gavn for fiskene, og det giver bedre muligheder for et godt fiskeri for lystfiskere, fritidsfiskere, bierhvervsfiskere og erhvervsfiskere.


indtægterne er på ca. 30 millioner kr. om året. de bliver administreret af miljø- og fødevareministeriet, fiskeristyrelsen, i tæt samarbejde med danmarks fiskeriundersøgelser og fiskeriets organisationer.

 